Nr. 51362/2019

**INVITAŢIE DE PARTICIPARE**

**la sesiunile de formare în domeniul eticii**

**pentru *consilieri de etică* și *potențiali consilieri de etică* *selectați***

**în cadrul proiectului *ETICA - Eficiență, Transparență și Interes pentru Conduita din Administrație*, cod SIPOCA 63, cod SMIS 119741**

***Dragi colege,***

***Dragi colegi,***

**Agenţia Naţională a Funcţionarilor Publici** are plăcerea să vă invite la sesiunile de formare în domeniul eticii adresate **consilierilor de etică** (**modulul 1**) și **potențialilor consilieri de etică** (**modulul 2**), care se vor desfășura în paralel pentru cele două module pe parcursul lunilor **noiembrie** și **decembrie**, în următoarele perioade: **18-22.11.2019, 25-29.11.2019, 2-06.12.2019, 9-13.12.2019.**

**Sesiunile de formare se vor desfășura la Hotelul Rozmarin din Predeal și la Hotelul Palace din Sinaia** (pentru grupa de potențiali consilieri de etică, din perioada 25 – 29.11 2019)**.**

**Toate cheltuielile privind participarea sunt suportate din bugetul proiectului** (a se consulta anexa cu informațiile privind decontarea cheltuielilor și aspecte logistice). **Cazarea se va face cu o zi înaintea datei de începere a fiecărei sesiuni de formare.**

Prin  aceste activităţi de formare, proiectul urmărește să dezvolte noi competențe, **consilierilor de etică desemnați** și **potențialilor consilieri de etică**, prin utilizarea unor metode de învățare care implică, pe lângă dezvoltarea competențelor, și utilizarea efectivă a acestora la locul de muncă, prin intermediul unor  **comunități de practică**.

Programele de formare vor consta în **8 sesiuni de formare**, respectiv **4 sesiuni de formare** a câte **5 zile fiecare** pentru consilierii de etică și **4 sesiuni de formare** a câte **5 zile** pentrupotențialii consilieri de etică. Cursanții care vor finaliza cu succes sesiunile de instruire vor continua instruirea în cadrul **comunităților de practică**, care se vor derula, în cea mai mare parte a lor, în mediul online, dar vor beneficia și de câte 3 întâlniri față-în-față /comunitate de practică cu supervizorul, cu o durată de câte 1 zi (a se vedea **calendarul** comunităților de practică anexat).

**Astfel, vă adresăm rugămintea de a confirma disponibilitatea dumneavoastră pentru una dintre aceaste perioade**, astfel încât toate cele 200 de persoane selectate, consilieri și potențiali consilieri de etică, să poată beneficia de formare în cadrul celor 8 sesiuni și de practică în cadrul comunităților de practică, în perioada programată. Vă rugăm, de asemenea, să bifați și o a doua perioadă, ca opțiune alternativă în cazul în care nu mai sunt disponibile locuri pentru prima opțiune.

**Repartizarea la sesiunile de formare se va face pe baza formularului de participare, pe care îl găsiți anexat. Vă informăm că numărul estimat de persoane participante la o sesiune de formare este de 25, număr care poate varia în funcţie de disponibilitate, între 15 şi 30 de participanţi, sub rezerva atingerii numărului total de cursanți. Criteriul aplicat în formarea grupelor va fi primul venit–primul servit.**

Pentru înscrieri, vă rugăm să transmiteți **formularul de participare** semnat și aprobat până la data de **11 noiembrie 2019, EXCLUSIV** la adresa de e-mail: **formare.etica@anfp.gov.ro****.**

Vă mulţumim pentru interesul acordat și vă așteptăm cu drag la cursuri!

Cu stimă,

**Președinte
Vasile-Felix COZMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Pentru informații generale despre acest proiect, persoana de contact din partea ANFP este Adriana Cîrciumaru, manager proiect, e-mail : adriana.circiumaru@anfp.gov.ro și Alina Dumitru, responsabil formare, e-mail: alina.dumitru@anfp.gov.ro. Pentru mai multe informații despre sesiunile de formare, și proiect în general, regăsiți la adresa: <http://www.anfp.gov.ro/continut/etica>.

Proiectul „ETICA - Eficiență, Transparență și Interes pentru Conduita din Administrație”, cod SIPOCA 63, cod SMIS 119741, este implementat de către Agenția Națională a Funcționarilor Publici și este cofinanțat din Fondul Social European (FSE) prin Programul Operațional Capacitate Administrativă (POCA) 2014-2020. Proiectul își propune să dezvolte capacitatea autorităților și a instituțiilor publice de a promova valori precum cinste, probitate, onestitate, în special prin creşterea transparenţei, a gradului de cunoaştere şi înţelegere a standardelor etice, a eficienței aplicării instrumentelor specifice şi printr-o cultură a responsabilităţii.